Un par de galletas **Oreo**.
Formato externo de cookie.
**Oreo** (/ˈɔːrioʊ/ pronunciado en inglés) é unha marca de galletas tipo sándwich creada pola compañía estadounidense Nabisco, unha división de Mondelēz International Inc. e Kraft Foods, caracterizada por estar constituída por dúas galletas circulares unidas por un doce cremoso no centro. As oreos orixinais eran de galleta de chocolate negro forte e crema de vainilla, aínda que na actualidade existen multitude de variedades, mantendo o estilo básico de deseño e preparación.

De acordo con Kraft Foods Company, considérase como unha das galletas máis vendidas nos Estados Unidos e distintas partes do mundo. En marzo de 2012, a revista *Time* informou que Oreos estaban dispoñibles en máis de 100 países diferentes, onde os Estados Unidos, a China, Venezuela, o Canadá e Indonesia completan os 5 primeiros países en termos de vendas.

Etimoloxía
----------

Descoñécese a orixe do nome de Oreo, pero existen moitas teorías, incluíndo as derivacións da palabra francesa 'Or', isto é, *ouro*, ou a palabra grega 'Oreo', que significa fermoso, agradable ou ben feito. Outra teoría é que a galleta foi chamada Oreo porque era curto e doado de pronunciar.

Historia
--------

A "Oreo Biscuit" foi creada en Chelsea, Manhattan, Nova York no ano 1912 pola National Biscuit Company (hoxe coñecida como Nabisco), e introducida no mercado o mesmo ano. Na actualidade, este mesmo bloque da Avenida onde se creou coñécese como "Oreo Way". A primeira Oreo vendeuse o 6 de marzo de 1912 a un tendeiro en Hoboken, Nova Jersey. O nome Oreo rexistrouse por primeira vez o 14 de marzo de 1912.

Lanzouse como unha imitación da galleta da competencia, Hydrox, que fora introducida en 1908, e producida por Sunshine company, que despois de rexistrar perdas de mercado ante Oreo, foi retirada en 1996. O deseño orixinal da galleta contou cunha coroa de flores arredor do bordo da galleta e o nome "OREO" no centro.

A Oreo Biscuit foi rebautizada en 1921 como "Oreo Sandwich". Introduciuse un novo deseño en 1924. En 1948, o sándwich de Oreo foi rebautizado como "Oreo Creme Sandwich"; que foi cambiado en 1974 a "Oreo Chocolate Sandwich Cookie". O actual deseño de Oreo desenvolveuse en 1952 por William A. Turnier, para incluír o logotipo de Nabisco.

No caso do recheo da galleta Oreo, este foi desenvolvido polo director científico de alimentos de Nabisco, Sam Porcello. Porcello celebrou cinco patentes directamente relacionadas co seu traballo nas Oreo. Tamén creou unha liña de galletas Oreo cubertas de chocolate negro e chocolate branco. Porcello retirouse de Nabisco en 1993.

A comezos de 1990, os problemas de saúde impulsaron a Nabisco para substituír a manteiga no recheo con aceite vexetal parcialmente hidroxenado. A partir de xaneiro de 2006, as galletas Oreo substituíron a graxa trans na galleta con aceite vexetal non hidroxenado.

Notas
-----

1. ↑  "Top 10 Food Brands of 2005". *Food Processing* (en inglés). Arquivado dende o orixinal o 11 de xullo de 2011. Consultado o 26 de decembro de 2015.
2. ↑  "Oreo, Hoja Global de Datos" (PDF). *kraftfoodscompany.com* (en inglés). Arquivado dende o orixinal (PDF) o 28 de outubro de 2013. Consultado o 26 de decembro de 2015.
3. 1 2  Grossman, Samantha. "100 Years of Oreos: 9 Things You Didn’t Know About the Iconic Cookie". *Time*. ISSN 0040-781X. Consultado o 26 de setembro de 2015.
4. ↑  Feldman, David (1987). *Why do clocks run clockwise? and other Imponderables*. Nova York: Harper & Row Publishers. pp. 173–174. ISBN 0-06-095463-9.  *(en inglés)*
5. ↑  "History of the Oreo Cookie". *About*. Arquivado dende o orixinal o 08 de decembro de 2016. Consultado o 13 de outubro de 2014.  *(en inglés)*
6. ↑  "Oreo". *kraftfoodscompany.com*. 26 de marzo de 2012. Arquivado dende o orixinal o 26 de marzo de 2012. Consultado o 26 de setembro de 2015.
7. ↑  "The Food Timeline: history notes--cookies, crackers & biscuits". *foodtimeline.org* (en inglés). Consultado o 26 de setembro de 2015.
8. 1 2  "Celebrating the life of 'Mr. Oreo'". *New York Daily News* (en inglés). 13 de xuño de 2012. Arquivado dende o orixinal o 13 de xuño de 2012. Consultado o 26 de decembro de 2015.
9. ↑  "OREO Trademark of NATIONAL BISCUIT COMPANY". *trademarks.justia.com* (en inglés). Consultado o 26 de decembro de 2015.
10. 1 2  Eber, Hailey (26 de febreiro de 2012). "The Big O" (en inglés). Consultado o 26 de setembro de 2015.
11. ↑  "The story of William A. Turnier, the man who designed the Oreo cookie". *Indy Week* (en inglés). Arquivado dende o orixinal o 15 de outubro de 2014. Consultado o 26 de setembro de 2015.
12. ↑  Locker, Melissa. "RIP, ‘Mr.Oreo’: Man Who Invented Oreo Filling Dies At 76". *Time*. ISSN 0040-781X. Consultado o 26 de setembro de 2015.
13. ↑  "For every fad, another cookie". *chicagotribune.com* (en inglés). Arquivado dende o orixinal o 16 de outubro de 2013. Consultado o 26 de setembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oreo Modificar a ligazón no Wikidata*** |

### Ligazóns externas

* Páxina oficial da Nabisco sobre as galletas Oreo Arquivado 14 de xuño de 2012 en Wayback Machine. *(en inglés)*